Előterjesztő: Toma Richárd polgármester

Előterjesztést készítette: Kocsisné Balázs Mónika

Előzetesen tárgyalja: Pénzügyi és Településfejlesztési Bizottság

Mellékletek:

Elfogadás módja: egyszerű többség

Tárgykört rendező jogszabályok:

* 2011. évi CLXXXIX. tv (MÖTV)

**Előterjesztés**

**a településüzemeltetési beszámolóról**

**Tisztelt Pénzügyi és Településfejlesztési Bizottság!**

**Tisztelt Képviselő-Testület!**

A településüzemeltetés az anyagi és humán közszolgáltatások, az azokhoz tartozó infrastruktúra-rendszer valamint a kapcsolódó szabályozás, az irányítás, a tervezés és a végrehajtás komplex működő rendszere. Cél, hogy a településen élő lakosság, valamint az ott működő intézmények, gazdálkodó szervezetek egyéni és közösségi szükségleteinek, igényeinek elvárható szintű, folyamatos és zavartalan kielégítése, a települési komfortérzet erősítése, az élhető település feltételeinek megteremtése és nem utolsó sorban a fenntarthatóság biztosítása.

A Magyarország helyi önkormányzatairól szóló 2011. évi CLXXXIX tv. 13.§ (1) bekezdésének 2. pontja az önkormányzati feladat és hatáskörök közt nevesíti a településüzemeltetést.

Bana Község Önkormányzata az alábbi településüzemeltetési feladatok ellátását végzi 1 fő alkalmazott segítségével:

- zöldterület gondozás,

- köztemető karbantartása,

- közutak és parkolók fenntartása, karbantartása,

- közvilágításról való gondoskodás,

- település tisztasági feladatok,

- hótolás és síkosság mentesítés,

- erdőgazdálkodási teendők.

Bana Község Önkormányzata 2021. évben 1 fő karbantartót teljes állásban foglalkoztatott. Feladata a zöldfelületek karbantartása mellett a köztemető karbantartása is. Téli időszakban a hótolás illetve síkosság mentesítése.

Az alkalmazott munkájának fontos részét képezi a közterületen eldobált, illetve illegálisan lerakott hulladék összegyűjtése is, továbbá szükség esetén intézkednek a közlekedést veszélyeztető vagy akadályozó tényezők eltávolításáról.

A közterületek tisztántartásával, hulladékszállítással kapcsolatos tevékenységekre az önkormányzat 800.000,-Ft+ÁFA, anyagbeszerzésre 110.000,-Ft +ÁFA összeget különít el.

Magyar Falu program keretében közel 15 millió Ft értékű közterület ellátását szolgáló eszközök kerültek beszerzésre. Lombfúvó, aprítógép, utánfutó, rakodókanál, fűrész, fűnyíró traktor.

A község úthálózatának minősége nem mindenütt megfelelő, ezért Magyar Falu program keretében valósul meg a József Attila és a Petőfi utcák felújítása, melyre közel 40 millió Ft támogatást nyert önkormányzatunk.

Az esővíz okozhat problémát rövidtávon az úthasználattal kapcsolatban. A családi házas övezetek csapadékvíz elvezető árkainak állapotát a hivatal ellenőrzi és szükség esetén a munkálatok elvégzésére is felhívja az érintett lakosokat tekintettel arra, hogy az ingatlan tulajdonosának, vagy használójának kötelessége gondoskodni az ingatlan előtti/melletti nyílt árkok, folyókák, átereszek tisztántartásáról és a csapadékvíz zavartalan lefolyását akadályozó anyagok/hulladékok eltávolításáról. A csapadékvíz elvezetés a Bana- Bábolna csatorna tisztítására Br. 109 millió Ft támogatás TOP pályázat által az idén befejezésre kerül.

Bana község közigazgatási területén a közterület-felügyelő, külterületen a mezőőr látja el az közbiztonsági, ellenőrzési feladatokat.

A 2021-es évben több esetben történt hulladéklerakás külterületen, 3 esetben eljárás is indult. Hulladékgyűjtés nem volt, de a 2022. évre ütemezve van. A mezőőr kb májustól 960 óra helyett szolgálatot teljesített.

A településüzemeltetéshez hozzátartozik a község szépítése, esztétikus településkép kialakítása.

Célunk, az idelátogatók számára vonzó, élhető település kialakítása.

Kérem, hogy az előterjesztést véleményezni szíveskedjenek.

Bábolna, 2022. 05. 04.

 **Toma Richárd s.k.**

 polgármester

1. melléklet a …/2022. számú előterjesztéshez – határozati javaslat

**Pénzügyi és Településfejlesztési Bizottság**

**……/2022. (V.09.) sz. határozata**

Bábolna Város Önkormányzata Pénzügyi és Településfejlesztési Bizottsága

elfogadásra javasolja a Képviselő-testületnek a településüzemeltetésről szóló beszámolót.

Felelős: polgármester

Határidő: 2022.május 11.